ארכיפלג פריול

ארכיפלג פריול (בפרובנסאלית: îles du Frioul; בצרפתית: Archipel Frioul; באנגלית: Frioul archipelago) הוא קבוצה של ארבעה איים הממוקמים בים התיכון מול חוף צרפת, כ-4 קילומטרים ממרסיי שבדרום צרפת. שטח האיים כ-2,000 דונם. אורך החופים הכולל הוא 30 קילומטרים. במפקד האוכלוסין של 2015, מנתה האוכלוסייה 146 נפש.

ארבעת האיים הם:
 האי פּוֹמֶגִי (Pomègues) - הוא הגדול מבין ארבעת האיים. באי נמל בצד הדרום מזרחי, הנקרא פורט דה פומג'ס.
 האי רָאטֶנֹאוֹ (Ratonneau) - הוא האי השני בגודלו בארכיפלג, ומחובר לאי הגדול ביותר באמצעות מְעֵין שובר גלים או דייק.
 האי איף (If) - הוא האי המזרחי ביותר מבין האיים והקרוב ביותר לחופי מרסיי.
 האי טִיבּוּלָה  Tiboulen - ֶהוא האי המערבי ביותר מבין הארבעה, ובגובה 30 מטר מעל פני הים.
שני האיים האחרונים הם הקטנים ביותר מבין הארבעה.

איי פריול היו פעם מחוברים ליבשת. הפרצות של האי ראטנאו, המכיל שלדים של מכרסמים ודובים, מעידים על כך שהם הופרדו מהיבשת החל מהתקופה המזוליתית, עם עליית פני הים לאחר תקופות הקרחוןLe Bulletin du Muséum d'histoire naturelle de Marseille, Volumes 18 à 22, Impr. municipale, 1958, p. 108.

האיים של הארכיפלג פריול, מורכבים בעיקר מסלעי גיר אורגונים. הם יוצרים צללית לבנה אופיינית בשל נוכחותם של סלעים אלה. הארכיפלג הוא שריד לתבליט קארסטי שקוע עתיק.

עד תחילת שנות ה-70, הארכיפלג היה רכוש משרד ההגנה של צרפת. הוא נרכש בהדרגה על ידי העיר מרסיי. כיום, היא מחזיקה כמעט בכל שני האיים העיקריים: פומגי וראטנאו. בשנת 2002, במאמץ לשמר את המורשת יוצאת הדופן של הארכיפלג הזה, העיר מרסיי הקימה את הפארק הימי של איי פריול, והפקידה את הניהול המשותף שלו בידי הקונסרבטוריון לחקר האקוסיסטמה של פרובאנס/האלפים הדרומיים - Le Conservatoire-Etudes des Ecosystèmes de Provence/Alpes du Sud (CEEP). הפארק הימי פועל בשטחים הטבעיים של הים והיבשה הטבעיים של פריולי, על מנת להבטיח את ניהולם ושימורם, תוך מתן אפשרות לפתח פעילויות ידידותיות לסביבה.

 פומגי 
אורך האי 2.7 קילומטרים ובגובה מרבי של 89 מ' מעל פני הים. כיוונו הכללי הוא מדרום-מערב לצפון-מזרח. משנת 1906 ועד לשנת 1999 היה ממוקם עליו הסמפור פומגי. באי קיימים עדיין סוללות וביצורים צבאיים שונים, כשבמרכזו מגדל פומגי שמשקיף על נמל פומגי. המגדל נבנה בשנים 1859–1860 כעמדת שמירה, ויכולה הייתה להכיל 40 איש.
ממוזער|האי ראטנאו, כאשר בחלקו הדרומי הזרוע של הסוללה שמחברת אותו לאי השכן פומגי, וממזרח האי הקטן איף.
האי היה תחנת הסגר לנוסעים ימיים שרצו לרדת במרסיי עד המאה ה-19, במיוחד כדי להילחם בפגעי המגפה במרסיי. 50 דונם של קרקע ומבנים, כמו גם נמל קטן פותחו שם, כדי להכיל כשלושים וחמש ספינותRoger Duchêne et Jean Contrucci,, Paris, Fayard, 1998, (862 p.) p.364.

 ראטנאו 

אורכו של האי כ-2.5 ק"מ ורוחבו 0.5 ק"מ. בדומה לקודמו, כיוונו הכללי מע'-דרום מערב - לצפון-צפון מזרח. הוא מחובר לאי פומגי על ידי סוללה שנבנתה בשנת 1822. במהלך ההיסטוריה שימש האי בהגנה על נמל מרסיי או כתחנת הסגר לחולים במחלות מידבקות.
 איף 
ממוזער|מצודת איף במבט ממזרח. ברקע האי ראטנואו עם הנמל.
מדובר באי הקטן ביותר מבין ארבעת האיים. מצודת איף נבנתה במאה ה-16, ושימשה את המשטר הצרפתי מאז ועד שלהי המאה ה-19 ככלא, שבו נכלאו בעיקר אסירים פוליטיים. המצודה זכתה לפרסום מיוחד בעקבות פרסום ספרו של אלכסנדר דיומא האב הרוזן ממונטה כריסטו, אשר חלק מעלילתו מתרחשת בה. מיקומו המבודד של האי וזרמי הים המסוכנים בינו לבין החוף, שהפכו את הבריחה ממנו לקשה ביותר, הביאו להפיכת המצודה לכלא בדומה לכלא אלקטרז. ככזו, הייתה המצודה שעל האי לאחד מבתי הכלא המפחידים והידועים ביותר לשמצה בצרפת.

השימוש במצודה ככלא פסק בשלהי המאה ה-19. האתר חדל מלשמש בסיס צבאי, ונפתח לציבור הרחב בשנת 1890. בשנת 1926 הוכרז אתר המצודה כאתר היסטורי של צרפת. כיום ניתן להגיע אל המצודה בשייט מן הנמל העתיק של מרסיי. הפרסום שזכה לו בעקבות ספרו של דיומא, עשה אותו לאתר תיירות מבוקש. כ-90 אלף איש מבקרים באי זה מדי שנה.
 טיבולה 
טיבולה של פריול הוא אי בגובה 30 מטר מעל פני הים, והמערבי ביותר בארכיפלג. יש בו מגדל בגובה 34 מטר, עם נורית איתות ימית ירוקה, בעלת 3 הבזקים כל 12 שניות, הנראית למרחק של 7 מיילים ימיים.

 ראו גם 

 מייר (אי) הסמוך

 ביאורים 

 הערות שוליים 

קטגוריה:איים בים התיכון
קטגוריה:אירופה: ארכיפלגים